Sklep II DoR 317/2013
Datum: 2014-01-16T01:00:00.000+01:00
ecli: ECLI:SI:VSRS:2014:II.DOR.317.2013
opravilna_stevilka_ii_stopnje: VSM I Cp 558/2013
sodisce: Vrhovno sodišče
oddelek: Civilni oddelek
podrocje: CIVILNO PROCESNO PRAVO - NEPRAVDNO PRAVO
institut: predlog za dopustitev revizije - nepravdni postopek - ureditev meje - zavrženje predloga za dopustitev revizije

## Jedro

Ker revizija zoper odločitev o ureditvi meje, izdana v nepravdnem postopku, ni dovoljena, je Vrhovno sodišče predlog kot nedovoljen zavrglo.

## Izrek

Predlog se zavrže.

## Obrazložitev

1. Sodišče prve stopnje je s sklepom (med drugim) odločilo, da se meja med nepremičninama parc. št. 546, k. o. ..., in parc. št. 16/7, k. o. ..., označi tako, da poteka po meji, ki je označena s točkami E, I, J in D (I. točka izreka).

2. Sodišče druge stopnje je pritožbi druge nasprotne udeleženke delno ugodilo in sklep sodišča prve stopnje v I. točki izreka spremenilo tako, da je potek meje med parc. št. 546, k. o. ..., in parc. št. 16/7, k. o. ..., namesto po točkah E, I, J in D, določilo po točkah A, B, C in D. 3. Zoper sklep sodišča druge stopnje je tretji nasprotni udeleženec vložil predlog za dopustitev revizije.

4. Predlog ni dovoljen.

5. Po četrtem odstavku 367. člena Zakona o pravdnem postopku revizije ni mogoče dopustiti, če zakon določa, da revizije ni. Ker po 34. členu Zakona o nepravdnem postopku revizija ni dovoljena, razen če zakon določa drugače, zakonodaja pa za postopek za ureditev mej v nepravdnem postopku ne predvideva revizije, je Vrhovno sodišče predlog kot nedovoljen zavrglo.